KS Daily View วันที่ 25 ก.พ. 2565
25 กุมภาพันธ์ 2565

KS Daily View 25.02.2022 >>> ตลาดหุ้นสหรัฐฯ มีแรงซื้อกลับ แต่ความตึงเครียดรัสเซีย-ยูเครนยังคงกดดัน/ ดัชนีชี้วัด Sentiment แสดงถึงนักลงทุนกังวลต่อการลงทุน/SET คาด 1660-70 หุ้นแนะนำ OSP, BE8
ตลาดหุ้นสหรัฐฯ มีแรงซื้อกลับเข้ามาหลังปรับตัวลงแรงวันก่อหน้า ดัชนี S&P500 +1.50% และดัชนี Nasdaq +3.34% โดยได้แรงหนุนจากหุ้นกลุ่มเทคโนโลยีที่ฟื้นตัวขึ้นในช่วงท้ายตลาด อย่างไรก็ดี บรรยากาศการซื้อขายในตลาดยังคงได้รับแรงกดดันจากความกังวลเกี่ยวกับสถานการณ์ตึงเครียดในยูเครน ติดตามท่าทีของทางนาโต้ว่าจะมีมาตรการตอบโต้อย่างไร หากมีการคว่ำบาตรด้านพลังงานซึ่งเรายังมองว่ามีโอกาสต่ำจะส่งผลให้ตลาดมีความผันผวนต่อเนื่อง
อัพเดตตัวเลขเศรษฐกิจสหรัฐเผย GDP Q4/64 ขยายตัว 7.0% สูงกว่าประมาณการครั้งแรกซึ่งอยู่ที่ระดับ 6.9% ตามตลาดคาด ขณะที่ตัวเลขผู้ยื่นขอสวัสดิการว่างงานครั้งแรกลดลง 17,000 ตำแหน่ง สู่ระดับ 232,000 รายในสัปดาห์ที่แล้ว ต่ำกว่าคาดการณ์ที่ระดับ 235,000 รายเล็กน้อย จากตัวเลขดังกล่าวยังแสดงถึงเศรษฐกิจและตลาดแรงงานสหรัฐฯยังฟื้นตัวแข็งแกร่ง
ดัชนีวัด sentiment การลงทุนผ่าน VIX index พุ่งขึ้นมาที่ระดับ 28.93 จุดแสดงถึงตลาดหุ้นมีความผันผวนสูง ส่วนทางด้าน Fear & Greed index ยังอยู่ในโซนนักลงทุนกลัวในการลงทุนที่ระดับ 27 จุด (ต่ำกว่าระดับ 50 จุดแสดงถึงนักลงทุนกลัวต่อการลงทุน) ส่วน AAII Investor survey มีมุมมอง Bearish (มุมมองเชิงลบต่อการลงทุน) สูงถึง 53.7% สูงกว่าค่าเฉลี่ยที่ระดับ 30.5% และสูงสุดในรอบ 1 ปี ขณะที่มีมุมมอง Bullish (มุมมองเชิงบวกต่อการลงทุน) เพียง 23.4% ต่ำกว่าค่าเฉลี่ยที่ระดับ 38.0% ซึ่งจากตัวเลขวัด sentiment ทั้ง 3 ตัวข้างต้นแสดงถึงสภาพตลาดที่ยังคงมีความผันผวนสูงต่อเนื่องและนักลงทุนแนวโมเมนตัมยังต้องระมัดระวังต่อการลงทุนช่วงนี้
มุมมองตลาดหุ้น SET คาด 1660-70 หุ้นแนะนำ OSP, BE8
Top pick: OSP (ราคาพื้นฐาน 39.00 บาท). คาดกำไรปี 2565 จะเติบโตขึ้น 8% YoY จากยอดขายที่ดีขึ้นหนุนจากตลาดในประเทศ คาดยอดขายในต่างประเทศที่ขยายตัวขึ้นจะช่วยเพิ่ม upside เราชอบ OSP จากมูลค่าหุ้นที่ไม่แพง การขยายตลาดอย่างต่อเนื่องและ upside จากราคาขายที่สูงขึ้น.
BE8 (ราคาพื้นฐาน 40.40 บาท). คาดรายงานกำไรปกติไตรมาส 4/2564 ซึ่งทำสถิติสูงสุดใหม่ที่ 24 ลบ. เพิ่มขึ้น 14% QoQ และ 183% YoY และสูงกว่าประมาณการของเรา 9% เราคาดว่า backlog จะเกิน 500 ลบ. ซึ่งจะทำให้รายได้สูงขึ้นในปี 2565 เมื่อเทียบกับประมาณการของเราในปี 2565 ที่ 540 ลบ. เราคาดว่ากำไรจะเติบโตอย่างแข็งแกร่งในปี 2565-66 ที่ 57% และ 44%
รายงานตัวเลขเศรษฐกิจ
วันศุกร์ ติดตาม ตัวเลข PCE Price Index ของสหรัฐฯ เดือน ม.ค. คาด +5.9% YoY ตัวเลข Pending Home Sales ของสหรัฐฯ เดือน ม.ค. คาด +0.5% MoM ตัวเลข Michigan Consumer Sentiment ของสหรัฐฯ เดือน ก.พ. คาด -8.2% MoM เป็น 61.7 จุด ตัวเลข Oil rig counts ของสหรัฐฯ (+10 แท่นเป็น 645 แท่น ณ 18 ก.พ.)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp